**ชื่อเรื่อง :** รายงานผลการจัดกิจกรรมการเรียนการสอนในสถานการณ์ COVID–19 โดยใช้ วิธีการสอน

แบบใช้เครื่องมือพัฒนาบนเว็บไซต์ OnlinePHP.io รายวิชาการพัฒนาเว็บด้วยภาษา PHP

ของผู้เรียนระดับประกาศนียบัตรวิชาชีพชั้นสูง (ปวส.) ชั้นปีที่ 1 ปีการศึกษา 2564

สาขาวิชาเทคโนโลยีสารสนเทศ วิทยาลัยการอาชีพปัตตานี

**ชื่อผู้สอน :** นายธีระ บินกาเซ็ม

**ปีที่สอน :** 2564

**บทคัดย่อ**

รายงานผลการศึกษาการจัดกิจกรรมการเรียนการสอนในสถานการณ์ COVID–19 โดยใช้เครื่องมือพัฒนาบนเว็บไซต์ OnlinePHP.io รายวิชาการพัฒนาเว็บด้วยภาษา PHP ของผู้เรียนระดับประกาศนียบัตรวิชาชีพชั้นสูง (ปวส.) ชั้นปีที่ 1 ปีการศึกษา 2564 สาขาวิชาเทคโนโลยีสารสนเทศ วิทยาลัยการอาชีพปัตตานี มีวัตถุประสงค์เพื่อ 1) เพื่อเปรียบเทียบผลสัมฤทธิ์ทางการเรียนปลายปีการศึกษา รายวิชาการพัฒนาเว็บด้วยภาษา PHP ปีการศึกษา 2564 จากการจัดกิจกรรมการเรียนการสอนในสถานการณ์ COVID–19 โดยใช้เครื่องมือพัฒนาบนเว็บไซต์ OnlinePHP.io กับการจัดกิจกรรมการเรียนการสอน รายวิชาการพัฒนาเว็บด้วยภาษา PHP ปีการศึกษา 2563 ในสถานการณ์ปกติ 2) เพื่อศึกษาความพึงพอใจของผู้เรียนที่เรียนโดยใช้เครื่องมือพัฒนาบนเว็บไซต์ OnlinePHP.io ประชากร คือ ผู้เรียนระดับประกาศนียบัตรวิชาชีพชั้นสูง (ปวส.) ชั้นปีที่ 1 ที่ลงทะเบียนรายวิชาการพัฒนาเว็บด้วยภาษา PHP ภาคเรียนที่ 2 ปีการศึกษา 2564สาขาวิชาเทคโนโลยีสารสนเทศ วิทยาลัยการอาชีพปัตตานี จำนวน 31 คน โดยวิธีการเลือกแบบเจาะจง (Purposive Sampling) เครื่องมือที่ใช้ในการสอน ได้แก่ (1) แผนการจัดการเรียนรู้ รายวิชาการพัฒนาเว็บด้วยภาษา PHP (2) ใบงานรายวิชาการพัฒนาเว็บด้วยภาษา PHP (3) ใบความรู้รายวิชาการพัฒนาเว็บด้วยภาษา PHP (4) แบบทดสอบประจำหน่วย (5) แบบประเมินผล (6) แบบประเมินความพึงพอใจต่อการสอนโดยใช้เครื่องมือพัฒนาบนเว็บไซต์ OnlinePHP.io สถิติที่ใช้ในการวิเคราะห์ ข้อมูลได้แก่ ค่าร้อยละ ค่าเฉลี่ย ค่าส่วนเบี่ยงเบนมาตรฐาน (Standard Deviation: SD) ค่ามาตรฐานซี (Z score) ค่าคะแนนที (T score) ค่าคะแนนทีเฉลี่ย (Average T score)

ผลการศึกษาพบว่า 1) ค่าคะแนนทีเฉลี่ยที่ได้จากการประเมินผลสัมฤทธิ์ทางการเรียนปลายปีการศึกษา รายวิชาการพัฒนาเว็บด้วยภาษา PHP ปีการศึกษา 2564 มีค่าคะแนนทีเฉลี่ยเพิ่มขึ้นร้อยละ 13.30 2) ความพึงพอใจของผู้เรียนที่มีต่อการจัดการเรียนการสอนโดยใช้เครื่องมือพัฒนาบนเว็บไซต์ OnlinePHP.io ภาพรวมอยู่ในระดับ มาก