**แบบรายงานผลการปฏิบัติงาน**

**ด้านที่ ๓ ด้านผลงานที่เกิดจากการปฏิบัติหน้าที่ในสายงานการสอน**

**ส่วนที่ ๑ ข้อจำกัดตามสภาพความยากลำบากในการปฏิบัติงาน**

**ส่วนที่ ๒ ผลงานที่ประสบผลสำเร็จทางด้านการสอน**

**ของข้าราชการครูและบุคลากรทางการศึกษา**

**ขอเลื่อนเป็นวิทยฐานะครูชำนาญการพิเศษ (สายงานการสอน)**

**นายธีระ บินกาเซ็ม**

**ตำแหน่ง ครู วิทยฐานะครูชำนาญการ**

**วิทยาลัยการอาชีพปัตตานี สถาบันการอาชีวศึกษาภาคใต้ 3**

**สำนักงานคณะกรรมการการอาชีวศึกษา**

**กระทรวงศึกษาธิการ**

**ด้านที่ ๓ ด้านผลงานที่เกิดจากการปฏิบัติหน้าที่ในสายงานการสอน**

**ส่วนที่ ๑ ข้อจำกัดตามสภาพความยากลำบากในการปฏิบัติงาน**

**ของข้าราชการครูและบุคลากรทางการศึกษา**

**ขอเลื่อนเป็นวิทยฐานะครูชำนาญการพิเศษ (สายงานการสอน)**

**แบบรายงานผลการปฏิบัติงานด้านที่ ๓ ส่วนที่ ๑**

**ของข้าราชการครูและบุคลากรทางการศึกษา**

**ขอเลื่อนเป็นวิทยฐานะครูชำนาญการพิเศษ (สายงานการสอน)**

**1. ข้อมูลผู้ขอรับการประเมิน**

**ชื่อ** นายธีระ **นามสกุล** บินกาเซ็ม

**ตำแหน่ง** ครู **ตำแหน่งเลขที่** 2516

**สถานศึกษา** วิทยาลัยการอาชีพปัตตานี **อำเภอ** เมือง

**ส่วนราชการ** สำนักงานคณะกรรมการการอาชีวศึกษา กระทรวงศึกษาธิการ

**รับเงินเดือนในอันดับ** คศ. 2 **ขั้น** 49,510 บาท

**2. รายงานผลการปฏิบัติงานตามข้อจำกัดตามสภาพความยากลำบากในการปฏิบัติงาน และรวบรวมเอกสารหลักฐานอ้างอิงไว้ที่สถานที่ปฏิบัติงานเพื่อรองรับการประเมินจากคณะกรรมการ ดังนี้**

**1. การจัดการเรียนรู้**

ข้าพเจ้าจัดทำแผนการจัดการเรียนรู้มุ่งเน้นสมรรถนะ ตามที่วิทยาลัยการอาชีพปัตตานีกำหนด

**1.1 จัดทำแผนการจัดการเรียนรู้ สอดคล้องกับมาตรฐานการเรียนรู้ ตัวชี้วัดและสาระการเรียนรู้ ตามหลักสูตรแกนกลาง หลักสูตรสถานศึกษา และนำไปใช้ในการจัดการเรียนรู้ได้**

ข้าพเจ้าได้จัดทำแผนการจัดการเรียนรู้เพื่อใช้เป็นแนวทางการจัดการเรียนการสอนในระดับประกาศนียบัตรวิชาชีพชั้นสูง สาขาวิชาเทคโนโลยีสารสนเทศ โดยคำนึงถึงพื้นฐานความรู้ ทักษะ ในการเรียนในสาขาเทคโนโลยีสารสนเทศของผู้เรียน และจัดการเรียนการสอนมุ่งเน้นการปฏิบัติงานได้ตามสมรรถนะรายวิชา สอดแทรกความรู้ที่จำเป็นที่ใช้ในการปฏิบัติงาน ภายใต้ข้อจำกัด ความแตกต่างพื้นฐาน ความรู้ ทักษะของผู้เรียน ในพื้นที่ ๓ จังหวัดชายแดนภาคใต้ โดยมีวิธีการดำเนินการจัดทำแผนการจัดการเรียนรู้ ดังรายละเอียดต่อไปนี้

1.1.1 ศึกษาและวิเคราะห์หลักสูตร ตามรายละเอียดในหลักสูตรระดับประกาศนียบัตรวิชาชีพชั้นสูง พุทธศักราช 2563 สาขาวิชาเทคโนโลยีสารสนเทศ ของสำนักงานคณะกรรมการการอาชีวศึกษา เพื่อวิเคราะห์เนื้อหาของหลักสูตรให้การจัดการเรียนรู้ที่ตรงและสอดคล้องกับจุดประสงค์รายวิชา สมรรถนะรายวิชา คำอธิบายรายวิชา

1.1.2 ศึกษาและวิเคราะห์จุดประสงค์รายวิชา สมรรถนะรายวิชา คำอธิบายรายวิชา ตามที่กำหนดไว้ในหลักสูตร เพื่อนำมากำหนดหน่วยการเรียนรู้ กำหนดหัวข้อเรื่องและหัวข้องานให้สอดคล้องและครอบคลุมคำอธิบายรายวิชา

1.1.3 แบ่งเวลาของแต่ละหน่วยการเรียนรู้ให้ครบตามหลักสูตรกำหนด

1.1.4 วิเคราะห์หลักสูตร โดยการจำแนกระดับพฤติกรรมในการเรียนรู้ ประกอบด้วย คือ พุทธพิสัย ทักษะพิสัย และจิตพิสัย

1.1.5 จัดทำแผนการจัดการเรียนรู้รายหน่วยตามที่กำหนดและแบ่งหน่วยการเรียนไว้เป็นความเรียง แบ่งเป็นหัวข้อ มีรายละเอียดตามเอกสารแผนการจัดการเรียนรู้ เช่น ชื่อวิชา ชื่อหน่วย หน่วยที่ สอนครั้งที่ จำนวนชั่วโมงสอน ชื่อเรื่องหรือชื่องาน ซึ่งมีส่วนประกอบดังต่อไปนี้

1) หัวข้อเรื่องและงาน สอดคล้องและครอบคลุมกับชื่อหน่วยที่กำหนดไว้ข้างต้น โดยหัวข้อเรื่องและงานกำหนดให้ผู้เรียนศึกษาและปฏิบัติได้ตามสมรรถนะการเรียนรู้ ปฏิบัติงานได้ตามงานที่กำหนด

2) สาระสำคัญ เป็นความเรียง บรรยายถึงความสำคัญของหัวข้อเรื่องและงาน หรือเนื้อสาระสรุปเพื่อให้เข้าใจถึงสิ่งที่จะเรียนรู้ในแต่ละหน่วยการเรียนรู้ และเนื้อหากระตุ้นความสนใจของผู้เรียน

3) สมรรถนะรายหน่วยเรียน ๓ ด้าน ความรู้ ทักษะ คุณธรรม จริยธรรม จรรยาบรรณวิชาชีพ และการบูรณาการเศรษฐกิจพอเพียง เป็นการกำหนดสมรรถนะไว้ เมื่อผู้เรียน เรียนบรรลุหน่วยการเรียนรู้ ต้องมีสมรรถนะดังกล่าว เพื่อผู้เรียนมี ความรู้และทักษะที่สามารถปฏิบัติตามสมรรถนะรายวิชาและผู้มีคุณธรรม จริยธรรม จรรยาบรรณที่พึ่งประสงค์

4) จุดประสงค์การเรียนรู้ กำหนดให้ครบพฤติกรรมที่คาดหวังทั้ง ๓ ด้าน พุทธิพิสัย ทักษะพิสัย และจิตพิสัย กำหนดเป็นเชิงพฤติกรรมให้สอดคล้องกับสมรรถนะรายหน่วยเรียน

5) เนื้อสาระการเรียนรู้ เป็นการแบ่งเนื้อสาระความรู้ ทฤษฏีหัวเรื่องและงาน เพื่อให้ผู้เรียนได้ศึกษาเนื้อหาทฤษฏีที่เกี่ยวข้องกับงานที่ปฏิบัติประจำหน่วยการเรียนรู้ก่อนการเรียนรู้เกี่ยวกับการฝึกปฏิบัติในห้องเรียนปฏิบัติการ และกำหนดหัวข้องานที่ผู้เรียนต้องปฏิบัติงานในแต่ละหน่วยการเรียนรู้

6) กิจกรรมการเรียนรู้ เป็นการกำหนดกิจกรรมของครูสอดคล้องกับกิจกรรมผู้เรียนโดยจัดการเรียนการสอน การนำเข้าสู่บทเรียน การเรียนรู้ การสรุป กำหนดกิจกรรมที่หลากหลาย เช่น บรรยาย สาธิต ลงมือปฏิบัติงานจริง ทำงานเป็นกลุ่ม เป็นต้น

7) สื่อและแหล่งเรียนรู้ เป็นการกำหนดสื่อการเรียนรู้ที่นำไปสู่การเรียนรู้ ทฤษฏีและปฏิบัติของผู้เรียนเกิดการเรียนรู้ชัดเจนขึ้น เข้าใจง่ายยิ่งขึ้น เช่น หนังสือ ของจริง อินเตอร์เน็ต ใบความรู้ ใบงาน ผ่าน ClassStart Google Classroom ตามวิธีการสอบแบบออนไลน์ เป็นต้น

8) งานที่มอบหมาย ก่อนเรียน ขณะเรียน และหลังเรียน ระบุงานไว้ให้สอดคล้องกับกิจกรรมการเรียนรู้ งานที่มอบหมายต้องมีจุดประสงค์เพื่อให้ผู้เรียนสามารถมีความรู้และทักษะที่เป็นไปตามสมรรถนะและจุดประสงค์กำหนดไว้

9) การวัดผลและประเมินผลเป็นการกำหนดหรือระบุ เครื่องมือและแบบวัดผลที่ส่งผลให้ให้ผู้เรียนสามารถเกิดความรู้และทักษะ และตรงกับจุดประสงค์การเรียนรู้นำไปสู่ผู้เรียนมีสมรรถนะที่พึ่งประสงค์ เช่น แบบทดสอบประจำหน่วย แบบประเมินการปฏิบัติงาน แบบประเมินความรู้ก่อนและหลังเรียน เป็นต้น ตลอดจนเป็นการกำหนดเกณฑ์คะแนนเพื่อประเมินผลผู้เรียนหลังเรียนแต่ละวิชาให้เป็นตามเกณฑ์ที่วิทยาลัยกำหนด

10) บันทึกหลังการสอน เป็นส่วนที่ผู้สอนสามารถบันทึกผลการจัดการเรียนรู้แต่ละหน่วยการเรียนรู้ว่ามีผลเป็นอย่างไรบ้าง ปัญหาอุปสรรคในการสอน และเสนอ แนวทางแก้ไขสิ่งที่ควรพัฒนาต่อไป

**ข้อจำกัดความยากลำบากในการปฏิบัติงาน** ในจัดทำแผนการจัดการเรียนรู้ ข้าพเจ้าได้ทำการศึกษารายละเอียดของหลักสูตรรายวิชามาวิเคราะห์เพื่อกำหนดหน่วยการเรียนรู้ หัวข้อเรื่อง หัวข้องาน กำหนดจุดประสงค์การเรียนรู้ กิจกรรมการเรียนการสอน สื่อและแหล่งเรียนรู้ การวัดผลและประเมินผล ให้สอดคล้องกับบริบทพื้นฐาน ความรู้ ทักษะ ในสถานการณ์ COVID–19 ของผู้เรียนในพื้นที่ ๓ จังหวัดชายแดนภาคใต้ที่มีพฤติกรรมการเรียนรู้ที่เป็นอุปสรรคต่อการเรียนรู้ เช่น พฤติกรรมด้านการมาเรียนไม่ตรงเวลา อ่านหนังสือไม่คล่อง จับประเด็นสำคัญไม่ได้ ขาดทักษะการ แก้ปัญหา ข้าพเจ้าในฐานะผู้สอนจะต้องมาวิเคราะห์ความแตกต่างของผู้เรียน เพื่อนำมากำหนดกิจกรรมการจัดการเรียนการสอนในแต่ละหน่วยเรียนให้หลากหลาย ใช้วิธีการสอนและกิจกรรม เช่น การสาธิต ใช้สื่อการสอน ฝึกจดบันทึก ฝึกทำงานเป็นทีม ฝึกทักษะทำซ้ำ ๆ ทำแบบทดสอบอย่างสม่ำเสมอ เพื่อนช่วยเพื่อน สร้างแรงบันดาลใจในการเรียน กิจกรรมการเรียนการสอนดังกล่าว ส่งผลให้ผู้เรียนรายวิชาการพัฒนาเว็บด้วยภาษา PHP ระดับประกาศนียบัตรวิชาชีพชั้นสูง (ปวส.) ชั้นปีที่ 1 ปีการศึกษา 2564สาขาวิชาเทคโนโลยีสารสนเทศ วิทยาลัยการอาชีพปัตตานี มีความรู้ และทักษะการพัฒนาเว็บด้วยภาษา PHP ในทางที่ดีขึ้น

**1.2 จัดการเรียนรู้ที่เน้นผู้เรียนเป็นสำคัญและใช้กระบวนการเรียนรู้ที่หลากหลายสอดคล้องกับความต้องการของผู้เรียนและชุมชน**

ข้าพเจ้าได้จัดการเรียนรู้ที่เน้นผู้เรียนเป็นสำคัญสอดคล้องกับพระราชบัญญัติการศึกษาแห่งชาติ พ.ศ. 2542 และที่แก้ไขเพิ่มเติม (ฉบับที่ 2) พ.ศ.2545 มาตรา 22 บัญญัติว่า “การจัดการศึกษาต้องยึดหลักว่าผู้เรียนทุกคน มีความสามารถเรียนรู้ และพัฒนาตนเองได้ และถือว่าผู้เรียนมีความสำคัญที่สุด กระบวนการจัดการศึกษาต้องส่งเสริมให้ผู้เรียนสามารถพัฒนาตามธรรมชาติและเต็มตามศักยภาพ” ดังนั้นการจัดการเรียนรู้ด้านอาชีวศึกษา ต้องจัดการเรียนรู้ที่มุ่งเน้นสมรรถนะวิชาชีพ ให้มีทักษะการทำงาน มีทักษะคิด วิเคราะห์ แก้ปัญหา มีทักษะการทำงานเป็นทีม ทักษะการใช้เทคโนโลยีสารสนเทศในการเรียนรู้ มีความคิดริเริ่มสร้างสรรค์ มีความซื่อสัตย์สุจริต มีระเบียบวินัย เป็นผู้มีความรับผิดชอบต่อสังคม สิ่งแวดล้อม ต่อต้านความรุนแรงและสารเสพติด สอดคล้องกับจุดประสงค์ของสาขาวิชาเทคโนโลยีสารสนเทศ โดยข้าพเจ้าใช้กระบวนการจัดเรียนรู้ที่เน้นผู้เรียนเป็นสำคัญ ดังรายละเอียดในการปฏิบัติงานดังต่อไปนี้

1.2.1 ข้าพเจ้ามีการเตรียมการสอนทุกครั้ง ให้พร้อมต่อจัดการเรียนรู้ เพื่อให้บรรลุจุดประสงค์การเรียนรู้ที่กำหนดไว้แผนการจัดการเรียนรู้ตามรายวิชาต่าง ๆ โดยการจัดเตรียมเอกสารที่เป็นไฟล์ PDF สื่อการเรียนการสอน และแหล่งเรียนรู้อื่น ๆ ได้แก่จัดทำเอกสารประกอบการสอน จัดหาทำและเผยแพร่ Clip VDO ในช่องทางของ YouTube Channel ทาง Google Classroom รวมทั้ง ClassStart เตรียมความพร้อมของเครื่องมือที่ใช้ในการฝึกทักษะแบบออนไลน์ สร้างบรรยากาศและสภาพแวดล้อมที่เอื้อต่อการเรียนรู้

1.2.2 ข้าพเจ้ามีการจัดการเรียนรู้ตามที่กำหนดไว้ในแผนการจัดการเรียนรู้มุ่งเน้นสมรรถนะ ในกิจกรรมการเรียนการสอน ข้าพเจ้าได้ปรับประยุกต์กิจกรรมการเรียนรู้ที่สอดคล้องกับลักษณะรายวิชาต่าง ๆ และความสามารถในการเรียนรู้ของผู้เรียน โดยใช้วิธีการสอนแบบใช้เครื่องมือพัฒนาบนเว็บไซต์ OnlinePHP.io

๑) การนำเข้าสู่บทเรียน โดยใช้กิจกรรมการเรียนการสอน โดยการ ถาม - ตอบ ตั้งคำถามที่กระตุ้นความสนใจของผู้เรียน

๒) การเรียนรู้ โดยใช้กิจกรรมการเรียนรู้ที่หลากหลายโดยคำนึงถึงลักษณะรายวิชา ในขั้นตอนนี้ข้าพเจ้าใช้กิจกรรมการเรียนการสอน ดังนี้

(1) การสอนทฤษฏี ใช้เทคนิคการสอนแบบออนไลน์ ผ่าน Class Start Google Classroom โดยที่ผู้เรียนศึกษาจากใบความรู้ (E-Book) และศึกษาจาก Clip Videos จาก YouTube Channel รวมทั้งจากเว็บไซต์ที่เกี่ยวข้อง เช่น W3Schools.com

(2) การสอนปฏิบัติ ได้สร้างเอกสารประกอบการใช้วิธีการสอนแบบใช้เครื่องมือพัฒนาบนเว็บไซต์ OnlinePHP.io เป็นการสาธิต และให้ผู้เรียนทำการทดลองฝึกด้วยตนเอง ทำให้เกิดประสบการณ์ตรง วิธีสอนแบบปฏิบัติการหรือการทดลองผู้เรียนเป็นผู้กระทำเพื่อพิสูจน์โดยมีความมุ่งหมายเพื่อให้ผู้เรียนได้ลงมือปฏิบัติหรือทดลองค้นหาความรู้ด้วยตนเอง เพื่อส่งเสริมการ ใช้ประสบการณ์ตรงในการแก้ปัญหา เพื่อส่งเสริมการศึกษาค้นคว้าแทนการจดจำจากตำรา ซึ่งทำให้ผู้เรียนได้เรียนรู้จากประสบการณ์ตรงของการปฏิบัติการหรือทดลอง เป็นการเรียนรู้จากการกระทำ หรือเป็นการเรียนรู้จากสภาพจริง เสริมสร้างความคิดในการหาเหตุผล เป็นการเรียนรู้เพื่อนำไปใช้ประโยชน์ในชีวิตประจำวันได้ เป็นการเรียนรู้โดยผ่านประสาทสัมผัสหลายด้าน การปฏิบัติการหรือทดลอง นอกจากช่วยเพิ่มความเข้าใจในการเรียนรู้แล้วยังทำให้ผู้เรียนมีความสนใจและตั้งใจเรียนเพราะได้ปฏิบัติจริงด้วยตนเอง โดยมีขั้นตอนของวิธีสอนแบบปฏิบัติการ ดังนี้

- ขั้นกล่าวนำ  
 - ขั้นเตรียมดำเนินการ   
                    - ขั้นดำเนินการปฏิบัติการ   
                    - ขั้นเสนอผลการปฏิบัติการ   
                    - ขั้นอภิปรายและสรุปผล

(3) การสรุป

การประเมินผลการสอนปฏิบัติจากแบบประเมินผลการฝึกทักษะ และการสรุปผลการจัดการเรียนรู้ โดยผู้สอนสรุปผลการปฏิบัติงาน ผู้สอนแนะนำในสิ่งที่ต้องปรับปรุงด้านความรู้ ทักษะ คุณธรรมจริยธรรม จรรยาบรรณวิชาชีพ และบูรณาการหลักปรัชญาของเศรษฐกิจพอเพียงแก่ผู้เรียน

**ข้อจำกัดความยากลำบากในการปฏิบัติงาน** ในการจัดการเรียนรู้ที่เน้นผู้เรียนเป็นสำคัญและใช้กระบวนการเรียนรู้ที่หลากหลาย วิทยาลัยการอาชีพปัตตานี อยู่ในพื้นที่ ๓ จังหวัดชายแดนภาคใต้ สิ่งที่ข้าพเจ้าต้องนำข้อมูลและข้อเท็จจริงของผู้เรียน ได้แก่ ด้านความรู้พื้นฐาน การใช้ภาษา การปฏิบัติทางศาสนา วัฒนธรรมประเพณี มาเป็นข้อมูลพื้นฐานในการจัดการเรียนรู้ และการปฏิบัติงาน โดยวิธีการจัดการเรียนรู้ให้ผู้เรียนดังนี้

๑) ด้านความรู้พื้นฐาน ผู้เรียนรายวิชาการพัฒนาเว็บด้วยภาษา PHP ระดับประกาศนียบัตรวิชาชีพชั้นสูง (ปวส.) ชั้นปีที่ 1 ปีการศึกษา 2564สาขาวิชาเทคโนโลยีสารสนเทศ วิทยาลัยการอาชีพปัตตานี เป็นผู้เรียนที่จบการศึกษาจากโรงเรียนเอกชนสอนศาสนาอิสลามโดยส่วนใหญ่ ซึ่งมีทักษะการพูด อ่าน และเขียนได้ ต่ำกว่าเกณฑ์ เป็นอุปสรรคต่อการเรียนรู้ ทั้งวิชาทฤษฎีและปฏิบัติ ผู้สอนจึงจัดกิจกรรมการเรียนรู้ เน้นถาม ตอบ กับผู้เรียนในขณะฝึกทักษะออนไลน์ และให้สรุปงานหลังฝึกทักษะเป็นประจำ ส่งผลผู้เรียนมีทักษะพูด อ่าน และเขียนได้ดีขึ้น

๒) ด้านภาษาที่ใช้ในชีวิตประจำวันของผู้เรียน ผู้เรียนส่วนใหญ่นับถือศาสนาอิสลาม อยู่ในพื้นที่ ๓ จังหวัดชายแดนภาคใต้ ใช้ภาษามาลายูท้องถิ่นในการสื่อสารเป็นหลัก ไม่ค่อยมีโอกาสได้พูดภาษาไทยมากนัก ไม่ว่าจะอยู่ที่บ้านหรือที่วิทยาลัยก็จะพูดภาษามลายูท้องถิ่น การให้ข้อมูลเนื้อหาของผู้สอน ผู้เรียนไม่เข้าใจบ้างเนื้อสาระ ทำให้ผู้เรียนไม่สามารถไม่เรียนรู้ได้ตามวัตถุประสงค์การเรียนรู้ ผู้สอนตระหนักในเรื่องนี้ จึงปรับพฤติกรรมผู้เรียนโดยผู้สอนเป็นแบบอย่างในการใช้ภาษาไทย โดยขณะบรรยายหรือสาธิตงาน พูดภาษาไทยตลอดเวลาในการจัดกิจกรรมการเรียน การสอน และเน้นให้ผู้เรียนพยายามพูดภาษาไทย

๓) ด้านการปฏิบัติศาสนากิจของผู้เรียน โดยผู้เรียนส่วนใหญ่นับถือศาสนาอิสลามเป็นศาสนามีการปฏิบัติศาสนากิจอยู่ในการใช้ชีวิตประจำวัน ตามศาสนาบัญญัติให้ปฏิบัติอย่างเคร่งครัด ได้แก่ การละหมาดวันละ ๕ เวลา การถือศีลอดในเดือนรอมฎอน ซึ่งการปฏิบัติศาสนาที่กล่าวมา เป็นหน้าที่ของผู้ชายและผู้หญิงที่บรรลุนิติภาวะต้องปฏิบัติ ละเว้นมิได้ เว้นแต่มีเหตุจำเป็น ดังนั้นผู้เรียนจำเป็นต้องปฏิบัติศาสนากิจอยู่เป็นประจำ ผู้สอนจำเป็นต้องปรับกิจกรรมการเรียนรู้ในบางช่วงเวลาและยืดหยุ่นให้เอื้อต่อการปฏิบัติศาสนากิจของผู้เรียน และมีกิจกรรมการจัดการเรียนรู้ที่หลากหลาย ได้แก่ การจัดการเรียนการสอนในบางช่วงเวลาผู้เรียนจะต้องไปปฏิบัติละหมาด 5 เวลา จำเป็นต้องพักการสอน 15 – 20 นาที

**๑.๓ วัดและประเมินผลการเรียนรู้ได้อย่างหลากหลายและนำผลไปใช้ในการพัฒนาผู้เรียน**

ข้าพเจ้าได้ปฏิบัติการสอน จัดการเรียนรู้และมุ่งเน้นให้ผู้เรียนมีพฤติกรรมด้านพุทธพิสัย ทักษะพิสัย และจิตพิสัย ตลอดจนทำให้ผู้เรียนมีสมรรถนะวิชาชีพที่พึ่งประสงค์ โดยมีรายละเอียดการวัดและประเมินผลดังนี้

๑.๓.๑ ออกแบบและจัดทำเครื่องมือวัดผลต่าง ๆ ให้สอดคล้องกับจุดประสงค์การเรียนรู้ ที่กำหนดไว้ในแผนการจัดการเรียนรู้มุ่งเน้นสมรรถนะ และสามารถวัดผลได้อย่างหลากหลายสอดคล้องกับระดับความสามารถในการเรียนรู้ของผู้เรียน

๑.๓.๒ การวัดผลและประเมินผลตามสภาพจริง โดยการจัดทำเครื่องมือวัดประเมินผล โดยเน้นการฝึกปฏิบัติจริงบูรณาการด้านคุณธรรม จริยธรรม การประเมินตามสภาพจริงนี้ทำให้สามารถประเมินผลสัมฤทธิ์ทางการเรียนของผู้เรียนได้เป็นรายบุคคลตามความแตกต่างระหว่างบุคคล

๑.๓.๓ ข้าพเจ้าได้นำการวัดผลหรือตรวจประเมินผลงานผู้เรียนแต่ละคน มาให้คำแนะนำหรือนำผลการประเมินเข้าสู่กระบวนการปรับปรุงแก้ไขในกระบวนการจัดการเรียนการสอนเพื่อให้ผู้เรียนเกิดผลสัมฤทธิ์เพิ่มสูงขึ้น

๑.๓.๔ ข้าพเจ้าได้รายงานด้วยวาจาและจัดทำรายงานความก้าวหน้าทางการเรียนของผู้เรียน เพื่อจัดเก็บคะแนนแต่ละหน่วยและนำไปสู่ปรับปรุงพัฒนาการทางการเรียนของผู้เรียน

๑.๓.๕ ข้าพเจ้าทำการประเมินผลการของผู้เรียนตามแบบที่วิทยาลัยกำหนด โดย ได้จัดทำ วผ.๐๑ เพื่อตรวจและบันทึกสถิติการมาเรียนของผู้เรียน บันทึกคะแนนการประเมินผลงาน และประเมินผลคุณธรรมจริยธรรมเป็นรายบุคคลและตัดสินผลการเรียนตามเกณฑ์ดังนี้

(๑) ๔.๐ หมายถึง ผลการเรียนอยู่ในเกณฑ์ดีเยี่ยม

(๒) ๓.๕ หมายถึง ผลการเรียนอยู่ในเกณฑ์ดีมาก

(๓) ๓.๐ หมายถึง ผลการเรียนอยู่ในเกณฑ์ดี

(๔) ๒.๕ หมายถึง ผลการเรียนอยู่ในเกณฑ์ดีพอใช้

(๕) ๒.๐ หมายถึง ผลการเรียนอยู่ในเกณฑ์พอใช้

(๖) ๑.๕ หมายถึง ผลการเรียนอยู่ในเกณฑ์อ่อน

(๗) ๑.๐ หมายถึง ผลการเรียนอยู่ในเกณฑ์อ่อนมาก

(๘) ๐ หมายถึง ผลการเรียนตก

**ข้อจำกัดความยากลำบากในการปฏิบัติงาน** วัดและประเมินผลการเรียนรู้ได้อย่างหลากหลายการวัดผลในแต่หน่วยการเรียนรู้ของผู้เรียนภาคทฤษฎี โดยใช้ระบบออนไลน์ ในสถานการณ์ COVID–19 ผู้เรียนบางรายไม่เข้ารับการวัดผลตามเวลาที่กำหนดในแต่ละครั้ง ทำให้เรียนไม่มีคะแนนเก็บระหว่างเรียน อาจส่งผลต่อผลสัมฤทธิ์ทางการเรียนในแต่ละหน่วยต่ำ หรือไม่ผ่านเกณฑ์ ครูผู้สอนจึงได้ทำการประกาศผลการทดสอบรวมของแต่ละหน่วยผ่านกลุ่ม Line และให้ผู้เรียนด้วยกันในกลุ่มช่วยการติดตามงานของผู้ที่ยังไม่ทำการวัดผลอย่างสม่ำเสมอ และประเมินผู้เรียนตามสภาพจริงในภาคปฏิบัติ ใช้วิธีการประเมินผู้เรียนหลากหลายวิธี เช่น การถาม-ตอบ การอธิบาย ตรวจประเมินผลการปฏิบัติงาน สังเกตพฤติกรรม ปรับพฤติกรรมและเสริมแรง

**๑.๔ ดำเนินการแก้ปัญหา ส่งเสริมการเรียนรู้ พัฒนาผู้เรียน โดยใช้กระบวนการวิจัยในชั้นเรียนได้อย่างเป็นระบบ**

ข้าพเจ้าได้ดำเนินการแก้ปัญหา ส่งเสริมและพัฒนาผู้เรียน โดยการใช้กระบวนการการวิจัยในชั้นเรียนดังนี้

ผู้เรียนสาขาวิชาเทคโนโลยีสารสนเทศ วิทยาลัยการอาชีพปัตตานี ส่วนใหญ่เป็นผู้เรียนที่จบการเรียนระดับ มัธยมตอนปลาย (ม.๖) โรงเรียนเอกชนสอนศาสนาอิสลาม ในพื้นที่จังหวัดปัตตานีและจังหวัดชายแดนภาคใต้ ซึ่งมีพื้นฐานความรู้ ความสามารถ ความถนัดทางเรียนสายอาชีพค่อนข้างต่ำ เช่น ปัญหาการพูด การอ่าน การเขียน ปัญหาการมุ่งมั่นอดทนต่อการทำงาน ขาดสมาธิ ปัญหาการมีความคิด วิเคราะห์ เป็นต้น

จากสถานการณ์การแพร่ระบาดของโรคติดเชื้อไวรัสโคโรนา 2019 หรือโรคโควิด 19 (Coronavirus Disease 2019 : COVID-19) มีการระบาดในวงกว้าง โดยเมื่อวันที่ 30 มกราคม พ.ศ. 2563 องค์การอนามัยโลก (WHO) ได้ประเมินสถานการณ์และประกาศให้โรคโควิด 19 เป็นภาวะฉุกเฉินทางสาธารณสุข ระหว่างประเทศ (Public Health Emergency of International Concern) สำหรับประเทศไทยนั้นได้มีการพบผู้ป่วยติดเชื้อจำนวนหนึ่ง โดยเฉพาะอย่างยิ่ง แนวโน้มที่จะเกิดการแพร่ระบาดในสถานศึกษา ดังนั้น สำนักงานคณะกรรมการการอาชีวศึกษา กระทรวงศึกษาธิการ จึงออกหนังสือให้สถานศึกษาจัดให้มีการเรียนการสอนให้สอดคล้องกับสถานการณ์ฉุกเฉินสืบเนื่องจากการระบาดของโรคติดเชื้อไวรัสโคโรนา 2019 (COVID–19) สถานศึกษาได้กำหนดให้ครูผู้สอนในการจัดการเรียนการสอนออนไลน์

จากสถานการณ์ฉุกเฉินสืบเนื่องจากการระบาดของโรคติดเชื้อไวรัสโคโรนา 2019 (COVID–19) ดังกล่าว ผู้สอนได้รับมอบหมายให้สอนรายวิชาการพัฒนาเว็บด้วยภาษา PHP รหัสวิชา 30901-2008 ผู้สอนได้จัดกิจกรรมการเรียนการสอน ในสถานการณ์ COVID–19 โดยใช้วิธีสอนแบบออนไลน์ ได้มีขั้นตอนการเตรียมการก่อนการสอน อาทิ การวิเคราะห์เนื้อหาการสอน กำหนดกิจกรรมการสอนที่ชัดเจน เน้นกิจกรรมให้ผู้เรียนฝึกปฏิบัติ กิจกรรมของผู้สอนเน้นให้คำแนะนำ สรุปเนื้อหา และทฤษฎีที่จำเป็นแก่ผู้เรียน ขั้นการสอนก็มีกิจกรรมการเติมเต็มความรูหลังจากมีการอภิปรายในชั้นเรียน นำเสนอปัญหา อุปสรรคในการปฏิบัติงาน ได้เป็นอย่างดี ผู้สอนมีเวลาไดสังเกตพฤติกรรมการทำงานเป็นกลุ่มและรายบุคคล เมื่อผู้เรียนไดลงมือปฏิบัติการอีกครั้งในเรื่องที่ใหม่ขึ้น และยุ่งยากขึ้นส่งผลให้มีการเอาใจใสมีการบันทึกและมีข้อสังเกตมากขึ้น เกิดความสนใจ ผู้เรียนนมองเห็นความคิดรวบยอดของเรื่องไดดี จึงส่งผลให้ปฏิบัติงานได้รวดเร็วขึ้น มีความคล่องตัว จนเกิดความชำนาญในการปฏิบัติงาน ทำให้ผลสัมฤทธิ์ทางการเรียนสูงขึ้น

**๑.๕ จัดกิจกรรมส่งเสริมการเรียนรู้และการพัฒนาผู้เรียนที่สอดคล้องกับวัฒนธรรมและความเป็นไทย**

ข้าพเจ้าได้กิจกรรมส่งเสริมการเรียนรู้และการพัฒนาผู้เรียนที่สอดคล้องกับวัฒนธรรมและความเป็นไทย ดังนี้

**ข้อจำกัดความยากลำบากในการปฏิบัติงาน** ผู้เรียนระดับประกาศนียบัตรวิชาชีพชั้นสูง (ปวส.) สาขาวิชาเทคโนโลยีสารสนเทศ วิทยาลัยการอาชีพปัตตานี ส่วนใหญ่กว่าร้อยละ ๙๐ เป็นผู้นับถือศาสนาอิสลาม โดยเป็นศาสนากำหนดให้ผู้นับถือศาสนาต้องปฏิบัติตามหลักศาสนาอย่างเคร่งครัดเพื่อป้องกันประพฤติผิด ดำรงตนอย่างสงบสุข และอยู่ในสังคมอย่างมีความสุข ซึ่งบางกิจกรรมผู้เรียนไม่สามารถเข้าร่วมได้ ดังนั้นการจัดกิจกรรมส่งเสริมการเรียนรู้และการพัฒนาผู้เรียนจะต้องจัดกิจกรรมที่ส่งเสริมการอยู่ร่วมกันสังคมที่มีความหลายหลากทางพหุวัฒนธรรม เพื่อปลูกจิตสำนึกของผู้เรียนให้มีรักและเข้าใจในวัฒนธรรมและความเป็นไทยซึ่งเป็นคุณสมบัติผู้ที่ดำรงอย่างมีความสุขในสังคม

๑.๕.๑ ข้าพเจ้ามีความรู้ความเข้าใจในเรื่องการสร้างค่านิยมที่ดีงามและสร้างตระหนักให้ผู้เรียนมีความภูมิใจในความเป็นไทย โดยการส่งเสริมสนับสนุนให้ผู้เรียนทำกิจกรรมทางศาสนาที่ผู้เรียนนับถือ ตลอดจนกิจกรรมเคารพชาติ ศาสนา พระมหากษัตริย์ในกิจกรรมหน้าเสาธงในตอนเช้า

๑.๕.๒ ข้าพเจ้าได้จัดการเรียนรู้บูรณาการหลักปรัชญาของเศรษฐกิจพอเพียง พัฒนาผู้เรียนให้มีพฤติกรรมอันพึ่งประสงค์ เช่น ประหยัดการใช้วัสดุ การใช้เครื่องมืออย่างถูกวิธี การทำความสะอาดเครื่องมือและพื้นที่ปฏิบัติงานหลังจากปฏิบัติงานในแต่ละครั้ง เป็นต้น และพัฒนาผู้เรียนให้มีพฤติกรรมอันพึ่งประสงค์อื่นที่สังคมไทยต้องการ เช่น ช่วยเหลือผู้อื่น แต่งกายตามระเบียบวิทยาลัย เป็นต้น

๑.๕.๓ ส่งเสริมให้ผู้เรียนเข้าร่วมกิจกรรมขององค์การนักวิชาชีพในอนาคต ระดับสถานศึกษา ที่วิทยาลัยการอาชีพปัตตานี จัดขึ้น ตามแผนส่งเสริมความรักชาติ ศาสนา พระมหากษัตริย์และศิลปวัฒนธรรม

๑.๕.๔ ส่งเสริมให้ผู้เรียนทำกิจกรรมทางศาสนา เช่น การละหมาด การถือศีลอดและ ละศีลอดในเดือนรอมฎอน ซึ่งเป็นกิจกรรมทางศาสนาอิสลาม

**๑.๖ รายงานผลต่อผู้เรียน ผู้ปกครอง ผู้บริหารอย่างถูกต้อง สม่ำเสมอ และประสานความร่วมมือในการพัฒนาผู้เรียน**

ข้าพเจ้าได้ปฏิบัติงานรายงานผลต่อผู้เรียน ผู้ปกครอง ผู้บริหารอย่างถูกต้อง สม่ำเสมอ และประสานความร่วมมือในการพัฒนาผู้เรียน ดังนี้

๑.๖.๑ ข้าพเจ้าได้จัดระบบดูแลความช่วยเหลือผู้เรียนสำหรับผู้เรียนในที่ปรึกษาและผู้เรียนที่รับผิดชอบในวิชาที่สอน เช่น รายงานสถิติการเข้ากิจกรรมเข้าแถวหน้าเสาธงแก่ผู้เรียนที่ปรึกษาเพื่อสร้างความสนใจและตระหนักการเข้าร่วมกิจกรรมอยู่เสมอ ปรับพฤติกรรมการเข้าเรียน การแต่งกายเพื่อจะได้แก้ปัญหาได้ตรงจุดและทันต่อเหตุการณ์ รายงานการสถิติการเข้าเรียนของผู้เรียนในแต่ละรายวิชา ประกาศคะแนนความก้าวหน้าในรายวิชาต่าง ๆ เพื่อปรับปรุงผู้เรียนให้มีผลสัมฤทธิ์ทางการเรียนที่ดีขึ้น

๑.๖.๒ ข้าพเจ้าได้ประสานผู้ปกครอง เรื่องการขาดเรียนของผู้เรียน ให้ผู้ปกครองทราบ และเชิญผู้ปกครองมา ติดต่อที่ สถานศึกษา เพื่อร่วมกันหาแนวทางแก้ไขและพัฒนาผู้เรียนร่วมกัน

๑.๖.๓ ข้าพเจ้าได้รายงานผลการวัดและประเมินผลทางการเรียน วผ.๐๑ ผ่านทางหัวหน้าแผนกวิชาเทคโนโลยีสารสนเทศ งานวัดผลและประเมินผล รองผู้อำนวยการฝ่ายวิชาการ ถึงผู้อำนวยการวิทยาลัย และงานทะเบียนทำการรายงานผลการเรียนให้ผู้ปกครองทราบต่อไป

**๒. การพัฒนาทางวิชาการ**

**๒.๑ มีการพัฒนา จัดหา ประยุกต์ใช้สื่อ นวัตกรรม/สิ่งประดิษฐ์ ในการจัดการเรียนรู้**

**ข้อจำกัดความยากลำบากในการปฏิบัติงาน** ผู้เรียนระดับ ปวส. สาขาวิชาเทคโนโลยีสารสนเทศ วิทยาลัยการอาชีพปัตตานี ส่วนใหญ่เป็นผู้เรียนที่จบการเรียนระดับ มัธยมศึกษาตอนปลาย (ม.๖) จากโรงเรียนเอกชนสอนศาสนาอิสลาม ในพื้นที่จังหวัดชายแดนภาคใต้ ซึ่งมีพื้นฐานความรู้ ความสามารถ ความถนัดทางเรียนสายอาชีพค่อนข้างต่ำ มีพฤติกรรมการเรียนรู้ที่ช้ากว่าผู้เรียนสาขาอื่น หรือผู้เรียนนอกพื้นที่ 3 จังหวัดชายแดนภาคใต้ ดังนั้นจากสภาพปัญหาดังกล่าว ข้าพเจ้าในฐานะครูผู้สอนที่เพียรพยายามจัดทำและจัดหาสื่อการสอนที่ทันสมัย และใช้แก้ปัญหาการจัดการเรียนการสอนในสถานการณ์ COVID–19 สามารถทำให้กระตุ้น ความสนใจในการเรียนของผู้เรียนในรายวิชา และสอดคล้องกับระดับสติปัญญาของผู้เรียน โดยมีรายการสื่อการสอนที่จัดทำและจัดหาเพื่อในการจัดการเรียนรู้ ดังนี้

๒.๑.1 ข้าพเจ้าจัดทำสื่อการสอนในสถานการณ์ COVID–19 โดยใช้วิธีการสอนแบบใช้เครื่องมือพัฒนาบนเว็บไซต์ OnlinePHP.io

๒.๑.2 ข้าพเจ้าได้ประยุกต์ใช้ค้นหาเอกสารผ่านทางเครือข่ายอินเทอร์เน็ตเพื่อรวบรวม และเรียบเรียงสำหรับใช้ประกอบการจัดการเรียนการสอน

๒.๑.3 ข้าพเจ้าได้นำเทคโนโลยีทันสมัยมาใช้ในการจัดการเรียนรู้ โดยใช้ Google Classroom, Group Line และ Class Start เพื่อส่งเสริมให้ผู้เรียนได้ใช้เทคโนโลยีที่ทันสมัย

๒.๑.4 ข้าพเจ้าได้จัดทำและประยุกต์ใช้สื่อการเรียนการสอนประเภทของจริงให้ผู้เรียนได้เรียนรู้

2.1.5 ข้าพเจ้าได้จัดหาแหล่งเรียนรู้ออนไลน์อื่น ๆ เพื่อเสริมการเรียนรู้

**๒.๒ ใช้แหล่งเรียนรู้และภูมิปัญญาท้องถิ่นที่หลากหลายเหมาะสมกับสาระการเรียนรู้และกิจกรรมการเรียนรู้**

# ๒.๒.๑ ข้าพเจ้าได้ส่งเสริมให้ผู้เรียนฝึกประสบการณ์วิชาชีพ สาขาวิชาเทคโนโลยีสารสนเทศ ในสถานประกอบการทั้งในท้องถิ่นจังหวัดปัตตานี และจังหวัดใกล้เคียง ถือว่าเป็นแหล่งเรียนรู้และภูมิปัญญาในสถานการณ์ปฏิบัติงานด้านงานด้านเทคโนโลยีสารสนเทศจริง ส่งผลให้ผู้เรียนมีทักษะในการทำงานและพฤติกรรมที่พึ่งประสงค์ในทำงาน

# ๒.๒.๒ ข้าพเจ้าได้ใช้แหล่งเรียนรู้จากนวัตกรรมภายในแผนกวิชาเทคโนโลยีสารสนเทศ และภายในสถานศึกษา เพื่อเป็นตัวอย่างให้เกิดความคิดรวบยอดในการนำไปใช้งานจริง

๒.๒.3 ข้าพเจ้าได้จัดการเรียนการสอนในรายวิชาต่าง ๆ ข้าพเจ้าได้กำหนดให้ผู้เรียนมีการสืบค้นข้อมูลเนื้อหาความรู้ต่าง ๆ จากอินเตอร์เน็ต เพื่อมาจัดทำงานส่งตามรายวิชา

**๒.๓ จัดให้ผู้เรียนมีส่วนร่วมในการเลือกใช้แหล่งเรียนรู้และภูมิปัญญาอย่างสม่ำเสมอ**

๒.๓.๑ ข้าพเจ้าได้ส่งเสริมให้ผู้เรียนมีส่วนร่วมในการเลือกหาสถานประกอบการในฝึกประสบการณ์วิชาชีพ ในระดับ ปวส. จากสถานประกอบการในท้องถิ่น จังหวัดปัตตานี โดยข้าพเจ้าและครูประจำแผนกวิชาเทคโนโลยีสารสนเทศเป็นผู้กลั่นกรองสถานประกอบการที่ผู้เรียนได้จัดหามา เพื่อให้ได้สถานประกอบการที่ได้มาตรฐานและผู้เรียนสามารถฝึกประสบการณ์ได้ตรงกับสาขาวิชาและมีประสิทธิภาพในการฝึกประสบการณ์วิชาชีพ

๒.๓.๒ ข้าพเจ้าได้ส่งเสริมให้ผู้เรียนมีส่วนร่วมในการเลือกใช้แหล่งเรียนรู้ จากการกำหนดให้ผู้เรียนได้สืบค้นคว้าข้อมูลความรู้และศึกษาเพิ่มเติมในองค์ความรู้ของรายวิชาเทคโนโลยีสารสนเทศ จากแหล่งเรียนรู้ที่หลากหลาย เช่น รูปภาพ สิ่งพิมพ์ นิตยสาร อินเตอร์เน็ต เป็นต้น

๒.๓.๓ ข้าพเจ้าได้ส่งเสริมให้ผู้เรียนเข้าร่วมกิจกรรมพัฒนาผู้เรียน ที่ทำผู้เรียนมีคุณลักษณะอันพึ่งประสงค์ที่สังคมต้องการ และสามารถนำความรู้และทักษะที่ได้รับมาประยุกต์ในงานอาชีพ

**๒.๔ ใช้หรือสร้างเครือข่าย และบริการสังคมด้านวิชาการ**

๒.๔.๑ ข้าพเจ้าได้ปฏิบัติเป็นอาจารย์พิเศษสอน หลักสูตรเทคโนโลยีบัณฑิต (ทล.บ.) สาขาวิชาเทคโนโลยีไฟฟ้า (ต่อเนื่อง) วิทยาลัยเทคนิคปัตตานี สถาบันการอาชีวศึกษาภาคใต้ 3 ในรายวิชา เทคโนโลยีสารสนเทศและคอมพิวเตอร์

๒.๔.2 ข้าพเจ้าได้ปฏิบัติเป็นอาจารย์พิเศษสอน หลักสูตรเทคโนโลยีบัณฑิต สาขาวิชาเทคโนโลยียานยนต์ (ต่อเนื่อง) วิทยาลัยเทคนิคปัตตานี สถาบันการอาชีวศึกษาภาคใต้ 3 ในรายวิชา เทคโนโลยีสารสนเทศและคอมพิวเตอร์

๒.๔.3 ข้าพเจ้าได้ปฏิบัติเป็นอาจารย์พิเศษสอน หลักสูตรเทคโนโลยีบัณฑิต สาขาวิชาเทคโนโลยียานยนต์ (ต่อเนื่อง) วิทยาลัยเทคโนโลยีการเกษตรและประมงปัตตานี สถาบันการอาชีวศึกษาภาคใต้ 3 ในรายวิชา เทคโนโลยีสารสนเทศและคอมพิวเตอร์

๒.๔.3 ข้าพเจ้าได้ปฏิบัติเป็นอาจารย์ประจำหลักสูตร หลักสูตรเทคโนโลยีบัณฑิต (ทล.บ.) สาขาวิชาเทคโนโลยีสารสนเทศ (ต่อเนื่อง) หลักสูตรปริญญาตรีปฏิบัติการ วิทยาลัยอาชีวศึกษาปัตตานี สถาบันการอาชีวศึกษาภาคใต้ 3

**๒.๕ มีส่วนร่วมในการวางแผนงานวิชาการ**

๒.๕.๑ ในฐานะที่ข้าพเจ้าได้ทำหน้าที่หัวหน้าแผนกวิชาเทคโนโลยีสารสนเทศ ได้ดำเนินการจัดทำ และปรับปรุงแผนการเรียน รวมทั้งจัดทำตารางสอนแผนกวิชาเทคโนโลยีสารสนเทศ ในระดับประกาศนียบัตรวิชาชีพ (ปวช.) และ ประกาศนียบัตรวิชาชีพชั้นสูง (ปวส.) เพื่อพัฒนาการจัดการเรียนการสอนของแผนกวิชาให้เหมาะสมกับยุคสมัยของเทคโนโลยี

๒.๕.2 ข้าพเจ้าได้จัดทำระบบรายงานการสอนออนไลน์ของครูที่ทำการสอนรายวิชาในภาคเรียนที่มีการสอนออนไลน์ทั้งภาคเรียน เพื่อรายผลการสอนต่อผู้บังคับบัญชาผ่าน Google Forms Gmail และ Line App ให้กับงานพัฒนาหลักสูตรการเรียนการสอน

**๓. ผลที่เกิดกับผู้เรียน**

**๓.๑ มีคุณลักษณะอันพึงประสงค์ตามหลักสูตรแกนกลาง และหรือหลักสูตรสถานศึกษาและการแสดงออกถึงความเป็นไทย**

**ข้อจำกัดตามสภาพความยากลำบากในการปฏิบัติงาน** มีดังนี้

ผู้เรียนระดับประกาศนียบัตรวิชาชีพชั้นสูง (ปวส.) สาขาวิชาเทคโนโลยีสารสนเทศ วิทยาลัยการอาชีพปัตตานี ส่วนใหญ่กว่าร้อยละ ๙๐ เป็นผู้นับถือศาสนาอิสลาม โดยเป็นศาสนากำหนดให้ ผู้นับถือศาสนาต้องปฏิบัติตามหลักศาสนาอย่างเคร่งครัดเพื่อป้องกันประพฤติผิด ดำรงตนอย่าง สงบสุข และอยู่ในสังคมอย่างมีความสุข ดังนั้นข้าพเจ้าในฐานะผู้สอนจำเป็นต้องปลูกฝังคุณลักษณะอันพึงประสงค์ที่สังคมต้องการในระหว่างจัดการเรียนการสอนและจัดกิจกรรมพัฒนาผู้เรียน ได้แก่ การยอมรับความแตกต่างระหว่างบุคคล ในสังคมพหุวัฒนธรรม ความรับผิดชอบในงานที่ทำ ขยันหมั่นเพียร การทำงานเป็นทีม ยอมรับและเรียนรู้สิ่งใหม่ ๆตลอดเวลา การปรับตัวอยู่ร่วมกับสังคม เป็นต้น ดังนั้นข้าพเจ้าได้ปลูกฝังคุณลักษณะอันพึงประสงค์ดังกล่าวข้าพเจ้ามุ่งมั่นปลูกฝังผู้เรียนให้มีคุณลักษณะอันพึงประสงค์ โดยได้จัดทำแผนการจัดการเรียนรู้ทุกรายวิชา กำหนดมีการประเมินคุณลักษณะอันพึงประสงค์ทุกครั้งที่จัดการเรียนการสอน เมื่อเรียนครบหลักสูตร ข้าพเจ้าได้ประเมินผลการเรียนในสัดส่วนคะแนนคุณธรรม จริยธรรม ร้อยละ ๒๐ ต่อ คะแนนปฏิบัติงาน ร้อยละ ๘๐ รวมทั้งการประเมินผลปลายภาค ตามที่หลักสูตรกำหนด โดยมีประเมินคุณลักษณะอันพึงประสงค์ คลอบคลุม จำนวน ๓ ด้าน ดังนี้

๓.๑.๑ ด้านคุณธรรม จริยธรรม และค่านิยมที่พึงประสงค์ ได้แก่ ผู้เรียนใฝ่เรียนรู้ และพัฒนาตนเอง ผู้เรียนมีจรรยาบรรณในวิชาชีพ ผู้เรียนมีความซื่อสัตย์ ผู้เรียนรู้จักรับผิดชอบต่อสังคม ผู้เรียนเห็นคุณค่าในเอกลักษณ์และภูมิปัญญาไทย ผู้เรียนมีความคิดริเริ่มสร้างสรรค์ ผู้เรียนมีจิตสำนึกในการอนุรักษ์ทรัพยากรธรรมชาติ และสิ่งแวดล้อม

๓.๑.๒ ด้านความรู้ ความสามารถ และทักษะในวิชาชีพ ได้แก่ ผู้เรียนมีความรู้ ความสามารถเฉพาะทางตามศักยภาพในสาขาวิชา ผู้เรียนมีทักษะในการสื่อสาร ผู้เรียนมีทักษะในการแก้ปัญหา ผู้เรียนนำความรู้ และทักษะวิชาชีพไปประยุกต์ใช้

๓.๑.๓ ด้านสุขภาพ และบุคลิกภาพ ได้แก่ ผู้เรียนมีสุขภาพกายและสุขภาพจิตดีผู้เรียนแต่งกายสุภาพเรียบร้อย ผู้เรียนมีมนุษยสัมพันธ์ที่ดี ผู้เรียนมีบุคลิกภาพที่ดี ผู้เรียนไม่ยุ่งเกี่ยวกับสารเสพติดและอบายมุข ผู้เรียนมีส่วนร่วมในกิจกรรมของวิทยาลัย

ผลที่เกิดขึ้นกับผู้เรียนในการปลูกฝังและการประเมินผลคุณลักษณะอันพึงประสงค์ในรายวิชาที่ข้าพเจ้าได้จัดการเรียนการสอนผ่านเกณฑ์อยู่ระดับดี ส่งผลให้ผู้เรียนมีคุณลักษณะอันพึ่งประสงค์และสามารถปฏิบัติงานตามสมรรถนะรายวิชากำหนด สามารถเป็นคนดี คนเก่ง และมีความสุข สอดคล้องกับจุดหมายของหลักสูตร และเจตนารมณ์ของหลักการจัดการเรียนการสอนตามพระราชบัญญัติการศึกษาแห่งชาติ พ.ศ. ๒๕๔๒

**๓.๒ มีผลสัมฤทธิ์ทางการเรียน ตามมาตรฐานการเรียนรู้ที่สถานศึกษากำหนด**

**ข้อจำกัดตามสภาพความยากลำบากในการปฏิบัติงาน** มีดังนี้

จากผลการจัดการเรียนรู้ในรายวิชาการพัฒนาเว็บด้วยภาษา PHP ทั้งทฤษฏีและปฏิบัติ พบว่า ผู้เรียนมีผลการเรียนส่วนใหญ่ผ่านเกณฑ์มาตรฐานที่วิทยาลัยกำหนด แต่ในการเรียนการสอน ในสถานการณ์ COVID–19 การจัดการเรียนรู้ยังมีผู้เรียนที่มีความยากลำบาก เกิดจากสาเหตุ สถานการณ์ COVID–19 มีผลต่อพฤติกรรมการฝึกทักษะการเรียนรู้และความต่อเนื่องของการเรียนการสอนในสถานการณ์

ผลจากการพยายามดำเนินการปรับพฤติกรรมและปรับวิธีการประเมินผล ปรากฏว่า การจัดการเรียนการสอนรายวิชาการพัฒนาเว็บด้วยภาษา PHP ระดับ ปวส.1 สาขาวิชาเทคโนโลยีสารสนเทศ ภาคเรียนที่ 2 ในปีการศึกษา ๒๕๖4 ผู้เรียนร้อยละ 89 มีผลการเรียนผ่านเกณฑ์ตามหลักสูตรและเกณฑ์ของวิทยาลัย

**๓.๓ สนใจเรียน แสวงหาความรู้จากแหล่งเรียนรู้ต่าง ๆ บันทึกความรู้อย่างสม่ำเสมอ**

**ข้อจำกัดตามสภาพความยากลำบากในการปฏิบัติงาน** มีดังนี้

จากผลการจัดการเรียนรู้ในรายวิชาการพัฒนาเว็บด้วยภาษา PHP ทั้งทฤษฏีและปฏิบัติ พบว่า ผู้เรียนบางราย มีความสามารถในเรียนรู้ช้า ความเข้าใจในการพูดหรือสั่งงานลดลง อ่านและพูดภาษาไทยไม่คล่อง สาเหตุที่พบว่าเกิดจาก ผู้เรียนสำเร็จมาจากสถานศึกษาที่มีสังคมพหุวัฒนธรรม จากสภาพดังกล่าว ข้าพเจ้าได้ออกแบบการจัดการเรียนรู้ที่เหมาะสมกับผู้เรียนสาขาวิชาเทคโนโลยีสารสนเทศ ซึ่งมีพื้นความรู้ที่แตกต่างกัน โดยรายละเอียดดังนี้

๓.๓.๑ ข้าพเจ้าได้จัดการเรียนรู้ที่หลากหลายในรายวิชาทฤษฏี ใช้วิธีการสอนแบบใช้เครื่องมือพัฒนาบนเว็บไซต์ OnlinePHP.io โดยที่ผู้เรียนศึกษาจากใบความรู้ (E-Book) ที่ข้าพเจ้ารวบรวมและจัดทำเพื่อศึกษาด้วยตนเอง รวมทั้งศึกษาจาก YouTube และเว็บไซต์อื่น ๆ ที่เกี่ยวข้อง อาทิเช่น w3schools, TutorialPoint, Javatpoint, GeekforGeek เป็นต้น และกำหนดกิจกรรมการเรียนรู้ ให้ผู้เรียนศึกษาเพิ่มเติม ฝึกทำแบบฝึกหัด ตลอดจนกำหนดให้ผู้เรียนค้นคว้าจากแหล่งเรียนรู้ต่าง ๆ เช่น การสืบค้นข้อมูลทางอินเตอร์เน็ต ส่งผลให้ผู้เรียนมีทักษะและความกระตือรือร้นได้ดีขึ้น

๓.๓.๒ ข้าพเจ้าได้ส่งเสริมให้ผู้เรียนเข้าร่วมกิจกรรมพัฒนาผู้เรียนต่าง ๆ ที่วิทยาลัยจัดขึ้นทั้งในและภายนอกวิทยาลัย ส่งผลให้ผู้เรียนได้ความรู้และประสบการณ์ในด้านวิชาชีพของตนเองและทักษะการอยู่ร่วมกับสังคมภายนอกวิทยาลัยเพื่อนำประสบการณ์ไปใช้ในการทำงานต่อไป

**๓.๔ มีความสามารถในการคิดแก้ปัญหา คิดวิเคราะห์ คิดสังเคราะห์ตามศักยภาพของผู้เรียน**

**ข้อจำกัดตามสภาพความยากลำบากในการปฏิบัติงาน มีดังนี้**

จากผลการจัดการฝึกทักษะการพัฒนาเว็บด้วยภาษา PHP พบว่า ผู้เรียนส่วนใหญ่ทำการพิมพ์คำสั่งและชิ้นงานที่มอบหมายล่าช้า เนื่องจากการพิมพ์ผ่านมือถือ เป็นการพิมพ์ได้ยากลำบากมาก เนื่องจากนักศึกษาส่วนใหญ่ไม่มีคอมพิวเตอร์ส่วนบุคคล ดังนั้นการเรียนเขียนโปรแกรม/พัฒนาเว็บด้วยภาษา PHP แบบออนไลน์ต้องใช้เวลาในการทำชิ้นงานนานกว่าปกติ

๓.๔.๑ ข้าพเจ้าได้จัดการเรียนรู้ โดยใช้วิธีการสอนแบบใช้เครื่องมือพัฒนาบนเว็บไซต์ OnlinePHP.io ในรายวิชาการพัฒนาเว็บด้วยภาษา PHP โดยให้ผู้เรียนลงมือปฏิบัติ และใช้เวลามากกว่าปกติ หรือใช้เวลาอื่น ๆ ฝึกทำชิ้นงาน เพื่อลดความเครียดในการเรียนแบบออนไลน์ลง จึงให้ฝึกและทำแบบฝึกจากเว็บไซต์ร่วม w3Schools.com ด้วยตนเอง ทำให้เกี่ยวการเรียนรู้ได้รวดเร็วขึ้น เพื่อฝึกให้ผู้เรียนฝึกคิดวิเคราะห์แก้ปัญหาของสาเหตุจากการจำลองการทำงานของมอเตอร์ ส่งผลให้ผู้เรียนมีทักษะคิดแก้ปัญหา คิดวิเคราะห์ คิดสังเคราะห์ เพิ่มขึ้นกว่าเดิม มีพฤติกรรมการเรียนรู้ในศตวรรษที่ ๒๑

**๓.๕ มีส่วนร่วมในการอนุรักษ์และพัฒนาสิ่งแวดล้อม รักษาผลประโยชน์ส่วนรวม**

๓.๕.๑ ข้าพเจ้าได้จัดการเรียนการสอน สาขาวิชาเทคโนโลยีสารสนเทศ โดยจัดกิจกรรมการเรียนสอนในช่วงออนไลน์ กำหนดให้ผู้เรียนศึกษาและเรียนรู้กิจกรรมในด้านสิ่งแวดล้อม ช่วยเหลืองานบ้าน ตลอดจนฝึกลักษณะนิสัยผู้เรียนให้มีการใช้วัสดุอย่างประหยัดและคุ้มค่า ในการอนุรักษ์และพัฒนาสิ่งแวดล้อม รักษาผลประโยชน์ส่วนรวม

๓.๕.๒ ข้าพเจ้าได้ส่งเสริมให้ผู้เรียนปฏิบัติกิจกรรมอนุรักษ์และพัฒนาสิ่งแวดล้อมทั้งในและนอกวิทยาลัย

**๓.๖ มีการแสดงออกด้วยความมั่นใจ ร่าเริง แจ่มใส มีมนุษยสัมพันธ์ที่ดีต่อผู้อื่น มีความกระตือรือร้น มาเรียนอย่างสม่ำเสมอ เรียนและร่วมมือในการทำกิจกรรมอย่างมีความสุข**

๓.๖.๑ ข้าพเจ้าได้จัดการเรียนการสอนในรายวิชาต่าง ๆ จัดกิจกรรมการเรียนรู้มุ่งเน้นให้ผู้เรียนมีพฤติกรรมกล้าแสดงออกด้วยความมั่นใจ ร่าเริง แจ่มใส ด้วยกำหนดบางกิจกรรมการเรียนรู้ทำงานเป็นกลุ่ม เป็นทีม ส่งผลให้ผู้เรียนมีพฤติกรรม มีมนุษยสัมพันธ์ที่ดีต่อผู้อื่น มีความสุขในการทำกิจกรรม

๓.๖.๒ ผู้เรียนมีการให้ความร่วมมือกิจกรรมต่าง ๆ ที่วิทยาลัยจัดขึ้นและเข้าร่วมกิจกรรมหน้าเสาธง เคารพชาติ ศาสนา พระมหากษัตริย์ อย่างสม่ำเสมอ หรือเข้าร่วมกิจกรรมกีฬาภายในอย่างมีความสุขและสนุกสนาน การแสดงออกด้วยความมั่นใจ ร่าเริง แจ่มใส มีมนุษยสัมพันธ์ที่ดีต่อผู้อื่น

**๓.๗ ปรับตัวเข้ากับเพื่อนและสถานการณ์ต่าง ๆ ได้ดี เป็นที่ยอมรับของเพื่อนและครู**

๓.๗.๑ ข้าพเจ้าได้กิจกรรมการเรียนรู้ กำหนดให้ผู้เรียนทำงานเป็นกลุ่ม เป็นทีม สร้างนวัตกรรมในวิชาโครงงาน ส่งผลให้ผู้เรียนได้แสดงบทบาทหน้าที่ภายในกลุ่ม เป็นผู้นำ ผู้ตามที่ดี เพื่อนร่วมงานเป็นที่ยอมรับ เกิดความภาคภูมิใจในผลงานที่สำเร็จ

๓.๗.๒ ข้าพเจ้าปฏิบัติหน้าที่ครูที่ปรึกษา ได้ส่งเสริมและสนับสนุนนักศึกษาในแผนกวิชาเทคโนโลยีสารสนเทศ ได้เป็นนายกองค์การนักวิชาชีพในอนาคตแห่งประเทศไทย ระดับสถานศึกษา ส่งผลให้ผู้เรียนสามารถปรับตัวทำงานร่วมกับเพื่อนได้ดี จนเป็นที่ยอมรับของเพื่อนและครู ในสถานศึกษา

**๓.๘ มีความสามารถในการใช้เทคโนโลยี**

ข้าพเจ้าได้จัดกิจกรรมการเรียนการสอนส่งเสริมให้ผู้เรียนใช้เทคโนโลยีให้เกิดประโยชน์ในการเรียน โดยการสืบค้นข้อมูลเนื้อหารายวิชาหรือสาระอื่นที่เกี่ยวข้องกับการเรียน ทางอินเตอร์เน็ต ส่งผลให้สามารถใช้ประโยชน์ทางอินเทอร์เน็ตได้อย่างคุ้มค่า

**๔. ผลการปฏิบัติหน้าที่อื่นตามที่ได้รับมอบหมาย**

ข้าพเจ้าได้รับมอบหมายหน้าที่พิเศษนอกเหนือการสอนทั้งภายในและภายนอกสถานศึกษาดังนี้

๔.๑ ปฏิบัติหน้าที่หัวหน้าแผนกวิชา/ภาควิชาเทคโนโลยีสารสนเทศ

4.1.1 จัดทำแผนการจัดการเรียนการสอน ตารางเรียน ตารางสอน บัญชีวิชาเลือก จัดตารางสอนรวม และตารางสอนส่วนบุคคลของแผนกวิชา ประจำภาคเรียน ของแต่ละปีการศึกษา

4.1.2 ควบคุม ดูแล ส่งเสริม กำกับ ติดตามการจัดการเรียนการสอน การฝึกงาน การวัดผลประเมินผลและการวิจัยในแผนกวิชาให้เป็นไปตามหลักสูตรและระเบียบแบบแผนของทางราชการ

4.1.3 วางแผนและดำเนินงานด้านมาตรฐานด้านวิชาชีพและการประกันคุณภาพนักศึกษาของแผนกวิชา

4.1.4 จัดหา ดูแลรักษา วัสดุ ครุภัณฑ์ อุปกรณ์ที่ใช้ในการจัดการเรียนการสอนในแผนกวิชา ให้มีความพร้อมในการใช้งานบริการ รวมทั้งในช่วงสถานการณ์การเกิดโรคระบาด COVID–19

4.1.5 สนับสนุนการเรียนการสอน นวัตกรรม เทคโนโลยีและสิ่งประดิษฐ์ การใช้อุปกรณ์การเรียนการสอน การสร้างใบงาน เอกสารประกอบการเรียนการสอนที่เป็นลักษณะเอกสารอิเล็กทรอนิกส์ ในช่วงสถานการณ์การเกิดโรคระบาด COVID–19

4.1.6 ติดตามและแนะนำเกี่ยวกับการทำโครงการฝึก (สผ.) ที่ใช้ในการเรียนการสอน โครงการสอน แผนการจัดการเรียนรู้ ใบงาน ให้มีความสอดคล้องกับหลักสูตรและแผนการจัดการเรียนการสอน

4.1.7 ควบคุมการใช้วัสดุ และจัดเก็บผลผลิตของแผนกวิชาให้เกิดประโยชน์กับนักเรียน นักศึกษาที่จะมาใช้บริการวิชาการ

4.1.8 ควบคุม ดูแล และพัฒนาสำนักงาน ห้องปฏิบัติการเทคโนโลยีสารสนเทศ ให้สะอาด เรียบร้อย ทันสมัย อยู่เสมอ

4.1.9 ปกครอง ดูแล บุคลากรในแผนกวิชาให้ปฏิบัติกฎระเบียบ ระเบียบแบบแผนของทางราการ

4.1.10 ประสานงานและให้ความร่วมมือกับหน่วยงานต่าง ๆ ที่มาขอรับใช้บริการไม่ว่าจะเป็นหน่วยงานภายในและภายนอก

4.1.11 จัดทำปฏิทินการปฏิบัติงาน เสนอโครงการที่จะทำการพัฒนาแผนกวิชา พร้อมรายงานตามลำดับชั้นต่อไป

4.1.12 ดูแล บำรุงรักษา และรับผิดชอบทรัพย์สินของสถานศึกษาที่ได้รับมอบหมาย

4.1.13 ปฏิบัติงานอื่นที่ได้รับมอบหมาย

4.2 ปฏิบัติหน้าที่ครูที่ปรึกษา

4.2.1 ผู้เรียน หลักสูตรประกาศนียบัตรวิชาชีพชั้นสูง (ปวส.) สาขาวิชาเทคโนโลยีสารสนเทศ ระดับชั้น ปวส.1 จำนวน 35 คน

4.2.2 ผู้เรียน หลักสูตรประกาศนียบัตรวิชาชีพชั้นสูง (ปวส.) สาขาวิชาเทคโนโลยีสารสนเทศ ระดับชั้น ปวส.2/1 จำนวน 17 คน

4.3 อาจารย์ประจำหลักสูตรเทคโนโลยีบัณฑิต (ทล.บ.) ระดับปริญญาตรี สาขาวิชาเทคโนโลยีสารสนเทศ คณะวิชาเทคโนโลยีสารสนเทศและการสื่อสาร วิทยาลัยอาชีวศึกษาปัตตานี สถาบันการอาชีวศึกษาภาคใต้ 3 ปีการศึกษา 2565

4.4 อาจารย์พิเศษ หลักสูตรเทคโนโลยีบัณฑิต (ทล.บ.) ระดับปริญญาตรี สาขาวิชาเทคโนโลยีไฟฟ้า วิทยาลัยเทคนิคปัตตานี สถาบันการอาชีวศึกษาภาคใต้ 3 ทำการสอนรายวิชาเทคโนโลยีสารสนเทศและคอมพิวเตอร์

4.5 อาจารย์พิเศษ หลักสูตรเทคโนโลยีบัณฑิต (ทล.บ.) ระดับปริญญาตรี สาขาวิชาเทคโนโลยียานยนต์ วิทยาลัยเทคนิคปัตตานี สถาบันการอาชีวศึกษาภาคใต้ 3 ทำการสอนรายวิชาเทคโนโลยีสารสนเทศและคอมพิวเตอร์

4.6 อาจารย์พิเศษ หลักสูตรเทคโนโลยีบัณฑิต (ทล.บ.) ระดับปริญญาตรี สาขาวิชาเทคโนโลยีแปรรูปสัตว์น้ำ วิทยาลัยเทคโนโลยีการเกษตรและประมงปัตตานี สถาบันการอาชีวศึกษาภาคใต้ 3 ทำการสอนรายวิชาเทคโนโลยีสารสนเทศและคอมพิวเตอร์

ขอรับรองว่าข้อมูลดังกล่าวข้างต้นถูกต้องและเป็นความจริง

(ลงชื่อ).................................................ผู้ขอรับการประเมิน

(นายธีระ บินกาเซ็ม)  
 ตำแหน่ง ครู วิทยฐานะครูชำนาญการ

วันที่ ๒7 เดือนกันยายน พ.ศ. ๒๕๖5

การตรวจสอบและรับรองของผู้บังคับบัญชา ได้ตรวจสอบแล้วรับรองว่าข้อมูลถูกต้อง และเป็นความจริง

(ลงชื่อ).................................................ผู้รับรอง

(นายเจริญ ไชยสวัสดิ์)

ผู้อำนวยการวิทยาลัยการอาชีพปัตตานี

วันที่ 28 เดือนกันยายน พ.ศ. ๒๕๖5

ผู้บังคับบัญชา